দীপাৱলীৰ সময়ছোৱাত দিল্লীৰ বায়ু অধিক বিষাক্ত হৈ পৰাৰ আশংকা কৰা হৈছে।আৰ্থ চাইন্সৰ ফালৰ পৰা জনোৱা হৈছে এই কথা। চহৰৰ ৩২ শতাংশ এলেকাৰ পাৰ্টিকুলাৰ মিটাৰ ২.৫ অনুযায়ী পৰিস্থিতি গুৰুতৰ।
বায়ুমণ্ডলৰ গুণগত মান পৰিমাপক SAFAR কৈছে যে, যদি দীপাৱলীত দিল্লীবাসী সাৱধান নহয়, তেন্তে বায়ু প্ৰদূষণ পি এম ২.৫ৰ পৰা ১০ লৈকে বৃদ্ধি পাব। ফলত অহা দেওবাৰ আৰু সোমবাৰে ভয়াৱহ হ'ব পাৰে পৰিস্থিতি। প্ৰদূষণৰ মাত্ৰা সৰ্বাধিক নিশা ১ বজাৰ পিছত হ'ব পাৰে।
শনিবাৰে চহৰৰ এ কিউ আই ৪১৪ৰ ঘৰ স্পৰ্শ কৰিছিল।আশংকা কৰা হৈছে, এনেদৰে চলি থাকিলে দিল্লীত যোৱা বছৰতকৈও অধিক অৱনমিত হ'ব পৰিস্থিতি। আনকি আগন্তুক সময়ত বসবাস কৰাৰ বাবে অযোগ্য হৈ পৰাৰো সম্ভাৱনা নুই কৰিব নোৱাৰি। পৰিস্থিতি কিছু সুস্থিৰ হ'ব যদিহে বৰষুণ হয়।
২০১৭ চনৰ দিল্লীৰ প্ৰদূষণ পৰিস্থিতি ইমানেই ভয়ংকৰ আছিল যে, অৰবিন্দ কেজৰিৱালে নিজেই দিল্লীক গেছ চেম্বাৰ বুলি অভিহিত কৰিছিল।
